
Der  var  engang  for  længe  siden  ...  Sådan  begynder  alle  gode  eventyr,  og  dette  er  virkelig  et 
eventyr  af  de  gode.  1 1965  var  der  en  søstermissionær,  som  skulle  rejse  hjem  fra  sin  mission 
i  Danmark.  Hun  havde  én  dansk  Mormons  Bog  tilbage,  som  hun  ville  have  med  hjem.  Da 
hun  sad  i  taxaen  til  toget,  fik  hun  den  indskydelse,  at  hun  skulle  give  den  til  taxachaufføren, 
men  hun  undertrykte  den,  for  hun  ønskede  at  have  sin  sidste  Mormons  Bog  med  tilbage  til 
USA.  I  løbet  af  turen  blev  følelsen  stærkere  og  stærkere,  og  til  sidst  overgav  hun  sig;  hun  var 
jo  trods  alt  missionær  endnu,  og  chaufføren  fik  bogen. 


es; 
< 


O 

m 
X 

tn 

O 
< 

m 
H 

c/5 

O 
< 


H 
c/3 


Den  taxachauffør  var  min  far,  og  han  kom 
hjem  med  Mormons  Bog,  som  han  slet  ikke 
var  interesseret  i. 

Nu  er  det  sådan,  at  min  mor  og  hendes  sø- 
skende, de  var  ni  i  alt,  var  utrolig  aktive  i  for- 
skellige sekter  og  religioner,  og  til  familiekom- 
sammener gik  bølgerne  ofte  højt.  Man  kan  ro- 
ligt sige,  at  det  ikke  var  kedeligt,  men  tre  ting 
fik  vi  da  lært: 

1.  Det  er  vigtigt  at  undersøge  forskellige 
religioner 

2.  Det  er  vigtigt  at  finde  sit  eget  ståsted 

3.  Bønnen  er  et  vigtigt  redskab 

Og  med  de  redskaber  i  rygsækken  kunne 
jeg  jo  ikke  lade  Mormons  Bog  stå  på  hylden, 
men  måtte  læse  i  den. 

Ganske  kort  tid  efter  bankede  missionærer- 
ne på  vores  dør.  De  kom  ind,  og  diskussionen 
gik  livligt.  Min  mor  og  jeg  blev  inviteret  i  kirke 
i  Odense,  og  jeg  husker  tydeligt  den  første 
gang,  jeg  kom.  Jeg  var  alene,  18  år  og  lidt  ge- 
nert, så  jeg  fandt  hurtigt  toilettet  i  kælderen. 


og  da  jeg  stod  der,  tænkte  jeg:  »Hvad  laver  jeg 
her?  Der  er  ikke  én,  jeg  kender,  og  hvordan 
kommer  jeg  ud  herfra  i  en  fart?« 

Der  kom  en  pige  på  min  egen  alder  ind  til 
mig,  og  det  viste  sig,  at  vi  havde  gået  på  sam- 
me skole,  og  så  gik  snakken  jo  helt  godt,  og 
det  hele  gik  lidt  lettere. 

Jeg  blev  undervist  af  missionærerne,  vi  hav- 
de mange  heftige  diskussioner,  men  efter  to 
måneders  tid,  da  jeg  havde  læst  Mormons  Bog 
og  efter  faste  og  bøn,  fik  jeg  et  stærkt  vidnes- 
byrd om  evangeliets  sandhed,  om  Joseph 
Smith  og  Mormons  Bog  og  om,  at  Jesus  er 
Kristus.  Jeg  blev  døbt  i  september  1965,  og  min 
mor  i  begyndelsen  af  1966. 

1  de  sidste  34  år  af  mit  liv  har  jeg  haft  et  godt 
og  rigt  liv  i  Kirken,  mit  vidnesbyrd  er  stærkt, 
og  jeg  har  en  stor  kærlighed  til  evangeliet.  Jeg 
er  meget  taknemmelig  for  den  udvikling,  man 
får  på  alle  områder  ved  at  være  medlem  af 
Jesu  Kristi  Kirke. 

Ulla  Madsen,  Søborg  Ward 


Ulla  Madsen  fra  Søborg  Ward 

Takt  og  tone-aften 


»Næ,  da  vi  var  unge,  da  vidste  vi,  hvordan  man  opfører  sig.  Nutidens  unge 
har  ikke  begreb  om  takt  og  tone  og  bordskik  ...  hvis  de  overhovedet  ved, 
hvad  der  er  opad  og  nedad  på  en  gaffel  ...  Næ,  vi  fik  fortalt,  hvordan  man 
opfører  sig  ...« 


Sådan  er  der  sikkert  mange  voksne, 
der  har  tænkt  og  sagt  om  nutidens 
unge.  Nu  er  det  ikke  sikkert,  at  det 
gælder  for  alle,  men  tiderne  ændrer 
sig  hele  tiden,  og  nogle  gange  glem- 
mer man,  hvad  man  gjorde  i  de  gode, 
gamle  dage.  Dengang  da  børn  var 
børn,  voksne  var  voksne,  og  alle 
kendte  deres  plads  i  hjemmet. 

Så  hvad  vil  der  ske,  hvis  en  ung  i 
dag  lærte  lidt  om  det,  som  voksne 
kalder  god  opførsel.  Fra  tanke  til 
handling:  1 APUP  i  Søborg  og  Lyngby 
ward  har  vi  mange  aktiviteter.  Både 
de  sjove,  de  underholdende  og  de  læ- 
rerige. Lederne  planlægger  sammen 
med  de  unge,  hvad  der  skal  ske  i  lø- 
bet af  året,  og  da  en  af  de  unge  piger 


efterlyste  lidt  pli  og  god  opførsel  fra 
drengene,  blev  vi  enige  om  at  lave  en 
Takt  og  tone-aften.  En  aften,  hvor  vi 
skulle  lære  alt  det,  som  vore  forældre 
og  bedsteforældre  havde  fortalt  os. 
Alt  om  god  opførsel,  hvordan  drenge 
skulle  opføre  sig  over  for  piger,  og 
hvordan  piger  skulle  være  over  for 
drengene.  Kort  sagt,  de  gode  gam- 
meldags dyder,  som  stadig  gælder. 
For  nogle  ting  går  aldrig  af  mode,  og 
nogle  værdier  er  eviggyldige. 

Må  man  smile  med  sauce  i  mun- 
den? Hvor  har  man  brug  for  at  opføre 
sig  »rigtigt«?  Hvornår  skal  man  vise, 
at  man  har  lært  at  sidde  »rigtigt«  på 
en  stol  og  »konversere«  med  sin  bord- 
dame uden  at  spilde  sovsen  ned  over 


APUP'erne  ved  det  smukt  dækkede  middagsbord. 


K I R  K  E  N  YT 
2 


APUP's  ledere  stod  for  serveringen. 

Her  ses  Susanne  Gibson  og  Peter  Anderson. 


hende?  Hvordan  smiler  man,  og  hvil- 
ken gaffel  starter  man  med?  Jo,  der 
findes  andet  for  de  unge  at  lære  ud 
over,  hvordan  man  åbner  en  pizza- 
æske og  slicer  indmaden  i  8  stk. 

Invitation  til  en  aften  med  det 
rigtige  smil  på 

Så  lidt  før  jul  fik  alle  de  unge  i 
APUP  en  invitation  sendt  hjem  til  pri- 
vatadressen. En  invitation  til  en  aften, 
hvor  de  ville  få  en  3-retters  menu,  ser- 
veret af  kokkene,  og  i  de  rigtige  omgi- 
velser. Der  er  vi  så  heldige  i  Søborg  og 
Lyngby,  at  den  amerikanske  ambassa- 
dør Richard  Swett  og  hans  hustru  Ka- 
trina  sagde  ja  til  at  lægge  hus  til  og 
samtidig  fortælle  lidt  om,  hvordan 
man  opfører  sig  på  de  bonede  gulve. 
Aftenen  startede  med,  at  bror  og  sø- 
ster Swett  bød  velkommen,  og  fortal- 
te hvordan  de  selv  skulle  på  »skole  i 
takt  og  tone«,  før  de  kom  til  Danmark 
som  ambassadører  for  USA.  Vi  fik  at 


vide,  hvordan  man  placerer  sig  ved 
bordet,  hvordan  man  konverserer 
med  hinanden,  og  hvad  man  »må  og 
ikke  må«. 

Det  kom  nok  Hdt  bag  på  de  unge,  at 
der  er  så  mange  »regler«,  men  vi  fik  at 
vide,  at  det  er  guld  værd  at  kende 
dem.  Bror  Swett  fortalte  senere  på  af- 
tenen, at  han  havde  ønsket,  at  han  i 
sine  teenageår  havde  lært  lidt  om  de 
ting,  som  han  nu  selv  fortalte  de 
unge. 

Drengene  fik  hver  sin  borddame  og 
bød  hende  op,  fulgte  hende  til  det  sto- 
re veldækkede  bord,  trak  stolen  ud 
for  hende  og  sørgede  for,  at  hun  sad 
rigtigt.  Var  der  nogen  piger,  der  blev 
overraskede  over  den  service?  Ja, 
mon  ikke. 


Under  middagen,  som  blev  lavet 
og  serveret  af  lederne  i  wardet,  fik  de 
unge  lejlighed  til  at  prøve  alt  det,  de 
havde  fået  at  vide.  Hvilken  gaffel 
man  starter  med,  hvordan  man  sørger 
for  sin  borddame,  hvordan  man  und- 
skylder sig,  hvis  det  er  nødvendigt, 
hvordan  servietten  skal  ligge  på  en 
bestemt  måde  på  ens  ben  under  mid- 
dagen, og  hvordan  man  skal  sidde, 
når  tjeneren  serverer  for  en.  Jo,  der 
var  meget  at  holde  rede  på. 

Bror  og  søster  Swett  kårede  sidst  på 
aften  »årets  bordherre  og  borddame«. 
Dvs.  dem,  der  efter  deres  mening 
havde  opført  sig  bedst  under  midda- 
gen, og  det  blev  Sabina  Østergaard  og 
Daniel  Anderson.  Men  som  vi  fik  at 
vide,  så  havde  alle  opført  sig  eksem- 


plarisk, og  valget  havde  været  svært. 
Da  drengene  havde  sørget  for,  at  pi- 
gerne kom  ordentligt  hjem,  var  vi  gla- 
de for,  at  vi  slap  for  opvasken  efter  de 
tre  retter  mad  til  30  unge.  Den  havde 
bror  og  søster  Swett  lovet  at  tage  sig 
af,  så  vi  alle  kunne  komme  hjem  i  god 
tid.  Tak  for  det. 

Og  lad  os  alle  håbe,  at  der  trods  alt 
hænger  lidt  ved.  Hvem  ved,  måske 
ender  en  af  vores  unge  som  Dan- 
marks ambassadør  i  USA,  og  så  er  det 
rart  at  vide,  hvordan  man  »konverse- 
rer« med  the  first  lady  over  there  (før- 
stedamen på  den  anden  side  af  dam- 
men, red.)  □ 

Henrik  Als,  AP-præsident, 
Søborg  Ward 


Foredrag  om  slægtsforskning 


Efteråret  i  Kirken  i  Odense  1.  og  2.  ward  bød  på  en  række  foredrag  om 
slægtsforskning  under  overskriften:  »Den  danske  administrations  opteg- 
nelser siden  1860  som  slægtsforskere  bør  have  kendskab  til«. 


Bror  Frederiksen  fra  Roskilde  var 
på  et  længere  gæstevisit  i  Odense. 
Dette  afstedkom,  at  bror  N.  O.  Ander- 
sen greb  chancen  og  arrangerede  en 
foredragsrække  med  ham. 

Bror  Frederiksens  brede  viden, 
hans  humor  samt  store  erfaring  med 
og  interesse  for  slægtsforskning  gjor- 
de det  til  nogle  medlevende  og  enga- 
gerede foredrag,  hvor  mysterierne 
omkring  skifteprotokoller,  lægdsrul- 
ler,  retsprotokoller,  folketællinger 
m.m.  og  hvilke  data  disse  indeholder, 
blev  belyst. 

Da  vi  så  havde  nogenlunde  hold  på 
»rullerne«,  »protokollerne«  og  »tæl- 
lingerne«, skulle  de  historiske  og  geo- 
grafiske elementer  tilføjes:  Hvem  før- 
te hvilke  protokoller,  hvor  og  på  hvil- 
ket historisk  tidspunkt?  Slægtsforsk- 
ningen bliver  således  også  et  dyk  ned 
i  den  danske  administrative  historie. 


Henning  Frederiksen  holder  foredrag 
i  Odense  om  slægtsforskning. 


Generelt  kan  administrationen  de- 
les op  i  en  gejstlig  del  -  med  biskop, 
provsti  og  præst  -  og  en  verdslig  del  - 
med  amtsmand,  foged  og  præst.  Der- 
udover var  der  særlige  privilegier  for 
godsejere,  lensherrer  og  købstæder. 
Når  man  skal  finde  det  arkiv,  som  en 
given  person  optræder  i,  afhænger 
det  i  høj  grad  af  det  ansættelsesfor- 
hold, som  vedkommende  indgik  i. 

Dette  er  selvfølgelig  kun  et  meget 
lille  udpluk  af  de  emner,  der  blev  gen- 
nemgået af  bror  Frederiksen. 

Foredragene  strakte  sig  over  tre 
tirsdage.  De  fremmødte,  medlemmer 
af  Kirken  såvel  som  genealogisk  inte- 
resserede ikke-medlemmer,  tilbragte 
med  stor  fornøjelse  nogle  udbytterige 
og  informative  aftner  i  selskab  med 
bror  Frederiksen.  Deltagerne  siger 
endnu  engang  tak  og  tillader  sig  at 
anbefale  samme  bror  Frederiksen 
som  en  kompetent  og  medrivende 
oplægsholder.  □ 

Marita  og  Lars  Hyldtoft, 
Odense  1.  Ward. 

»Krumtappen«  i  spejderarbejdet 


Spejderarbejdets  succes  afhænger  stærkt  af  flere  personer,  men  spejderle- 
deren står  helt  centralt  som  en  af  de  vigtigste,  for  at  programmet  kommer  til 
at  køre.  Opgaverne  er  mangesidige,  og  der  er  mange  tråde  at  holde  fast  på  og 
mange  bolde  at  holde  i  luften.  Først  og  fremmest  er  forholdet  til  de  unge 
Primary-  og  AP-spejdere  væsentligt;  det  drejer  sig  om  at  komme  godt  ud  af 
det  sammen  -  det  er  vigtigt. 


Spejderlederen  er  skyggeleder 

Spejderlederen  skal  hele  tiden  hu- 
ske, at  det  er  drengene,  der  skal  sørge 
for,  at  programmet  kører.  Han  afhol- 
der møder  med  patruljefører  og  even- 


tuelle hjælpere,  så  de  har  alle  holde- 
punkter på  plads,  når  de  skal  lede 
spejderaftenen  og  andre  aktiviteter. 
For  at  det  kan  fungere,  skal  spejderle- 
deren selv  have  alle  punkter  klarlagt 
forinden,  så  han  kan  være  både  pa- 


En  spejderleder  sørger  for,  at  alle  går  på  den  smalle  sti. 


truljef ørerens  hukommelse  og  samti- 
dig give  råd  om,  hvordan  tingene 
hænger  sammen,  og  hvad  der  kan 
germemføres. 

Spejderlederen  er  en  kam'rat 

At  være  kam'rat  betyder,  at  spej- 
derlederen tager  vare  på  hver  enkelt 
spejder,  så  denne  har  fremgang  i  pro- 
grammet. Spejderlederen  tager  det 
som  sit  personlige  ansvar  at  sørge  for 
at  skubbe  og  trække,  så  den  unge  af 
lyst  arbejder  sig  gennem  graderne  og 
ender  -  måske  -  som  ørnespejder? 

Spejderlederen  står  ikke  alene  om 
denne  opgave;  han  kan  kalde  på 
hjælp  fra  seniorspejderne  eller  foræl- 
dre, så  den  unge  altid  ved,  hvor  der  er 
hjælp  at  hente. 

Spejderlederen  er  AP-præsidentens 
og  biskoprådets  spejderhukomm- 
melse 

Spejderlederen  kan  være  medlem 
af  enhedens  AP-præsidentskab  og 
har  i  så  fald  gode  kommunikations- 
muligheder. Opgaver,  som  typisk 
skal  løses,  er  koordination  mellem 
kaldelser  i  præstedømmet  og  spejder- 
arbejdet;  hvor  langt  er  den  enkelte 
unge  kommet?  Er  det  tid  til  interview 
med  AP-præsidentskab  og  biskop- 
råd? Skal  der  bringes  informationer/ 
godkendelser  til  enhedens  spejderko- 
mité? Deltagelse  i  ture  og  lejre  på  lo- 
kalt eller  stavsplan;  kan  alle  komme 
med,  eller  skal  der  iværksættes  indtje- 
ningsprojekter? 

Spejderlederen  er  medlem  af 
grenens/wardets  spejderkomité 

1  denne  komité  sidder  spejderlede- 
ren som  den  absolut  vigtigste  infor- 
mationskilde. Det  er  ham,  der  ved, 
hvad  der  rører  sig,  hvad  der  skal  ske  i 
fremtiden,  og  hvilke  problemer  der 
skal  løses.  Det  er  i  denne  komité,  at 
løsningerne  findes  på  mange  prakti- 

Københavns  Stavs  spejderleder,  Anton  Dalsgaard,  instruerer  en  patrulje  i  at  løse  en  opgave. 


ske  problemer:  Har  man  materiel  nok 
i  enheden,  hvis  både  AP  og  UP  skal 
på  lejr  samtidig?  Er  der  forældre,  som 
kan  deltage  i  arbejdet  på  en  eller  an- 
den måde  omkring  kørsel?  Er  der 
brug  for  forældre  til  en  turs  gennem- 
førelse ?  Det  er  også  her,  man  godken- 
der den  arbejdsindsats,  som  den  en- 
kelte unge  har  lagt  for  dagen,  så  en  ny 
grad  kan  erhverves!  Det  er  også  her, 
at  man  planlægger,  hvordan  og  hvor- 
når den  unge  skal  overrækkes  de  nye 
gradstegn.  Det  er  her,  man  samarbej- 
der organisationerne  imellem  og 
sammen  med  forældrenes  repræsen- 
tant. 

Spejderlederen  er  kontakten  til 
drengenes  forældre 

Succes  afhænger  af  et  godt  forhold 
til  forældrene;  deres  støtte  er  uund- 
værlig. Men  de  skal  også  kunne  føle 
sig  trygge  ved  at  sende  deres  børn  af- 
sted. Spejderarbejde  indeholder  man- 
ge aktiviteter,  som  har  et  vist  faremo- 
ment. Man  kan  komme  til  skade,  hvis 


man  ikke  følger  nogle  grundlæggen- 
de principper  for  sikkerhed.  Det  er 
spejderlederens  opgave  at  sørge  for 
dette  gode  spejdermiljø,  så  forældre- 
ne føler,  at  deres  dreng  vokser,  udvi- 
ser større  ansvarlighed,  løser  egne 
problemer  i  hverdagen  og  udviser 


større  villighed  til  at  være  et  aktivt 
medlem  af  familien  ved  at  tage  fat, 
hvor  der  ligger  arbejdsopgaver.  - 
Spejderlederen  er  den  ansvarlige 
voksne.  □ 

Jørn  Holm.  Bendtsen, 
Århus  Stavs  AP-spejderleder 


Kirken  tilslutter  sig  religiøs 
alliances  kamp  mod  pornografi 


Ifølge  en  af  Kirkens  repræsentan- 
ter, som  talte  ved  et  nationalt  forum, 
opfordres  folk  i  hele  verden  til  at  ind- 
føre rimelige  love  og  regler  for  at  fjer- 
ne den  ødelæggende  indflydelse  af 
pornografi  fra  samfundet. 

Ældste  Richard  P.  Lindssay,  forhen- 
værende medlem  af  De  Halvfjerds' 
Andet  Kvorum,  mødtes  den  6.  de- 
cember 1999  med  religiøse  ledere 
fra  adskillige  trosretninger  ved  et 
møde  i  Washington  D.C.  i  National 
Religious  Alliance  Against  Porno- 
graphy 

Ledere  fra  Jesu  Kristi  Kirke  af  Sid- 


ste Dages  Hellige  har  længe  været 
bekymrede  over  pornografiens  strejf- 
tog verden  over,  sagde  ældste  Lind- 
say  og  tilføjede:  »Tøjlesløsheden  er 
forklædt  i  frihedens  gevandter,  hvor 
folk  tjener  store  penge  på  unge  som 
gamle  og  slipper  en  sand  syndflod  løs 
af  ondt.« 

Bestræbelser  på  at  påvirke  andre 
mod  større  dydighed  er  tvivlsomme, 
»medmindre  vi  også  selv  lever  dy- 
digt«, sagde  han.  Voksne  skal  ikke 
blot  selv  være  disciplinerede,  men 
bør  også  styrke  den  kommende  gene- 
ration ved  at  være  et  godt  eksempel 

og  gennem  forstandig  undervisning  i 
hjemmet. 

Forældre  bør  kultivere  værdsættel- 
se af  de  bedste  bøger  hos  de  unge  og 
læse  »de  store  historier,  som  er  blevet 
udødelige  på  grund  af  de  dyder,  som 
de  undervise  i«  for  deres  børn,  sagde 
ældste  Lindsay.  »Gennem  samarbejde 
kan  folk  med  velvilje  med  held  for- 
svare de  dyder,  som  da  de  blev  prak- 
tiseret før  i  tiden,  gjorde  mænd  og 
kvinder  og  nationer  stærke  og  frie.«  □ 

Artiklen  bragt  med  tilladelse  af 
Church  News,  11.  december  1999 


Kirkens  fortid  er  en 
»indledning  til  fremtiden« 


Af  Dell  Van  Orden 


I  det  20.  århundrede  har  Kirken  oplevet  en  enestående  vækst,  og  »det,  som 
vi  har  set  i  fortiden,  er  blot  en  indledning  til  fremtiden«,  forklarede  præsi- 
dent Gordon  B.  Hinckley  i  et  interview  for  nylig.  »Alt,  som  vi  hidtil  har 
gjort,  vil  virke  som  småting  sammenlignet  med  det,  der  vil  opnås  i  fremti- 
den«. 


Præsident  Hinckley  blev  bedt  om 
at  udtale  sig  om  Kirken  i  dette  år- 
hundrede, og  hvad  der  ligger  forude  i 
det  næste  århundrede.  »Jeg  nærer 
stor  tillid  til  fremtiden«,  svarede  han. 
»Jeg  tror  på,  at  vi  befinder  os  på 
tærsklen  til  en  stor  fremtid  . . .  Dette  er 
en  vidunderlig  tid.  Kirken  går  frem- 
ad. Vi  bliver  velsignet  af  Herren.« 


Præsident  Hinckley,  som  nu  er  90 
år  gammel,  har  et  perspektiv  af  Kir- 
ken, som  overgår  nogens  perspektiv, 
der  lever  i  dag.  Han  har  både  som  ge- 
neralautoritet og  som  ansat  været  en- 
gageret i  Kirkens  forehavende  i  næ- 
sten 65  år,  heraf  over  41  år  i  dens  le- 
dende råd  som  medlem  af  Det  Første 
Præsidentskab  eller  i  De  Tolv  Apost- 


Tusinder  af  medlemmer  i  Buenos  Aires  i  Argentina  samles  for  at  høre  præsident  Gordon 
B.  Hinckley  tale  under  sit  besøg  i  1996.  Denne  forsamling  på  50000  medlemmer  er  bevis  på 
Kirkens  vækst  i  hele  verden. 


les  Kvorum  eller  som  assistent  til  De 
Tolv.  Han  var  en  ung  mand  på  25  år, 
da  han  begyndte  at  arbejde  for  Kirken 
i  1935.  »Jeg  kendte  alle  i  Det  Første 
Præsidentskab,  alle  i  De  Tolv  Apost- 
les Kvorum,  De  Halvfjerds'  Første 
Råd  og  Det  Præsiderende  Biskopråd. 
Jeg  har  været  her  i  lang  tid,  og  jeg  har 
set  det  hele  lige  fra  præsident  Heber 
J.  Grants  tid  og  indtil  nu«,  sagde  han. 
Hans  erfaringer  dengang  har  øget 
hans  påskønnelse  af  det,  der  er  sket  i 
Kirken  årene  igennem.  »Man  kan 
ikke  påskønne  væksten,  førend  man 
ser  tilbage  på  tidligere  tider.  Kirken 
var  lille  ...  og  at  se  hvordan  den  er 
vokset  siden  da  er  virkelig  eneståen- 
de.« 

Præsident  Hinckley  svarede  på  en 
række  spørgsmål,  blandt  andet  føl- 
gende: 

Spørgsmål:  Hvad  føler  De,  nu  hvor 
vi  befinder  os  på  tærsklen  til  et  nyt 
århundrede  og  et  nyt  årtusinde? 

Svar:  Jeg  er  spændt.  Jeg  synes,  at 
bare  tanken  om  at  være  til  stede  og 
kunne  træde  over  tærsklen  fra  et  år- 
hundrede til  et  nyt  og  fra  et  årtusinde 
til  et  nyt  er  rigtig  spændende.  Jeg  fø- 
ler mig  bare  heldig,  at  jeg  kan  opleve 
det. 

Spørgsmål:  Hvad  ligger  der  forude 
for  Kirken  i  det  21.  århundrede? 

Svar:  Fremgang,  vækst,  styrkelse 
og  et  stort  medlemstal.  Alle  disse  ting. 

Spørgsmål:  Hvad  vil  De  gerne  se 
Kirken  opnå  i  det  næste  århundrede? 
Svar:  Det  er  ingen  tvivl  om,  at  Kirken 
vil  vokse.  Jeg  ønsker  at  se  den  brede 
sig  ud  over  hele  jorden.  Den  må  fort- 
sætte med  at  vokse.  Den  må  gå  frem- 
ad for  at  opnå  sit  formål  og  den  skæb- 
ne, som  Herren  har  fastlagt  for  den. 

Spørgsmål:  Er  der  noget,  som  De 
gerne  vil  opnå  personligt,  nu  hvor  De 
går  ind  i  et  nyt  århundrede? 

Svar:  Jeg  ville  gerne  arbejde  lidt 
hårdere.  Jeg  vil  gerne  gøre  lidt  mere, 
end  jeg  gør.  Jeg  ved,  at  jeg  er  ved  at 
blive  gammel.  Det  bliver  mere  tyde- 
ligt, men  jeg  vil  gerne  gøre  mere.  Præ- 
sident [Spencer  W.]  Kimball  sagde  en- 
gang til  mig,  da  han  var  kommet  sig 
efter  en  operation  mod  kræft  i  halsen: 
»Jeg  var  ikke  bange  for  at  dø,  men  jeg 
var  bange  for  at  møde  Herren  og 
skulle  aflægge  regnskab  for  det,  som 
jeg  har  udrettet.«  Det  er  lige  det,  som 
jeg  føler. 

Spørgsmål:  Forestiller  De  dem,  at 
den  hastige  vækst  af  templer  vil  fort- 
sætte i  det  21.  århundrede? 

Svar:  Vi  vil  blive  ved  med  at  bygge 
templer.  Jeg  tror  ikke,  at  det  vil  være  i 
det  omfang,  som  vi  nu  ser.  Der  har  al- 
drig fundet  noget  tilsvarende  sted 
førhen.  Jeg  ved  ikke,  om  der  nogen 
sinde  vil  forekomme  noget  lignende  i 
fremtiden. 

Spørgsmål:  Når  De  ser  tilbage, 
hvilke  faktorer  mener  De  så,  der  har 
bidraget  til  Kirkens  enestående  vækst 
i  det  sidste  århundrede? 

Svar:  Den  er  vokset,  fordi  den  er 
sand.  Det  er,  når  alt  kommer  til  alt, 
faktisk  derfor,  at  den  er  vokset.  Den 
tiltaler  folk.  De  reagerer,  når  de  får  en 
forklaring  om  evangeliet.  En  af  fakto- 
rerne i  denne  vækst  har  været  et  øget 
antal  missionærer.  Det  har  uden  tvivl 
haft  sin  virkning.  Vi  er  bedre  kendt,  vi 
nyder  større  respekt.  Medierne  har 
givet  os  større  opmærksomhed.  Folk 
er  blevet  bekendt  med,  hvad  vi  gør, 
og  hvad  vi  underviser  i.  Jeg  tror,  at  det 
er  en  række  faktorer,  der  tilsammen 
har  gjort  det  muligt  for  Kirken  at  vok- 
se. Fortidens  gamle  problemer  er  stort 
set  væk,  og  folk  respekterer  os. 

Spørgsmål:  Tror  De,  at  Kirken  har 
haft  nogen  indflydelse  på  det  20. 
århundrede? 

Svar:  Vi  er  stadig  en  relativ  lille  Kir- 
ke i  derme  verden  med  store  instituti- 


oner, både  religiøse  og  politiske,  men 
i  de  kredse,  som  vi  bevæger  os  i,  me- 
ner jeg,  at  vi  ikke  desto  mindre  har 
haft  en  afgjort  betydning,  og  jeg  tror, 
at  denne  indflydelse  vil  vokse  overor- 
dentligt i  fremtiden  . . .  Jeg  har  stor  til- 
lid til  den  generation,  som  følger  os, 
til  deres  tro,  formåen,  evner,  vidnes- 
byrd og  til  deres  villighed  til  at  være 
banebrydere,  om  man  så  må  sige.  Vi 
har  enorm  tiltro  til  vore  unge  menne- 
sker . . .  Jeg  synes,  at  de  simpelthen  er 
vidunderlige.  De  lever  i  en  verden 
med  forfærdelige  fristelser.  De  står 
over  for  et  frygteligt  pres.  Men  de  har 
styrke  til  at  modstå  dem  med  oprejst 
pande,  og  de  er  vidunderlige  unge 
mennesker.  Jeg  kan  ikke  rose  dem 
nok.  De  gør  det  rette.  De  vandrer  i 
deres  forfædres  tro.  Og  det  er  noget 
stort  og  vidunderligt. 

Spørgsmål:  Er  der  nogen  særlige 
bekymringer,  som  De  har  for  sidste 
dages  hellige  i  dag? 

Svar:  En  af  de  store  udfordringer, 
som  vi  står  over  for,  og  som  jeg  me- 
ner, at  den  vestlige  verden  står  over 
for,  er  familien.  Hold  familien  intakt, 
levedygtig  og  stærk.  Far,  mor  og  børn 
bør  arbejde  sammen  for  at  opnå  no- 
get. Det  er  en  stor  udfordring,  men  i 


det  store  og  hele  klarer  vore  medlem- 
mer den.  Jeg  mener,  at  vi  opbygger  en 
fremtid  for  Kirken  og  også  en  fremtid 
for  de  lande,  som  vi  er  en  del  af  - 
hvert  et  land  verden  over.  Intet  land 
er  stærkere  end  dets  folks  hjem. 

Udfordringer  og  vækst  følges  ad. 
En  af  disse  udfordringer  er  at  opføre 
bygninger  for  at  huse  vore  medlem- 
mer -  kirkebygninger,  templer,  semi- 
narbygninger, velfærdsfaciliteter  . . . 

Undervisning  i  lederskab  bliver  en 
stor  udfordring.  Efterhånden  som  vi 
vokser,  er  vi  nødt  til  at  oplære  ledere 
verden  over  på  deres  eget  sprog.  Det 
er  en  stor  udfordring,  og  jeg  tror,  at 
det  lykkes  for  os.  Jeg  synes,  at  vi  ud- 
vikler stærke  ledere  overalt. 

Det  er  også  en  udfordring  at  holde 
lærdommene  rene.  Det  er  en  vældig 
stor  udfordring  at  holde  en  ensartet- 
hed i  undervisningen  overalt  i  Kir- 
ken, og  efterhånden  som  vi  får  flere 
og  flere  sprog  og  Kirkens  område 
udvides,  står  vi  konstant  over  for 
denne  udfordring. 

Spørgsmål:  Hvad  har  været  Deres 
største  glæde,  når  De  ser  tilbage  på  de 
forgangne  år? 

Svar:  Den  største  glæde  får  jeg  af 
medlemmernes  tro  i  hele  verden  -  af 

at  se  dem,  at  mærke  deres  kærlighed, 
at  se  at  de  prøver  at  gøre  det  rette,  at 
de  prøver  at  opdrage  deres  børn  i  ret- 
skaffenhed og  prøver  at  vandre  i  tro. 
Det  er  det  største,  som  denne  Kirke 
kan  opnå  og  kilden  til  den  største 
glæde. 

Spørgsmål:  Hvad  vil  De  sige  til 
medlemmerne  af  Kirken,  nu  hvor  vi 
går  ind  i  dette  nye  og  spændende  år- 
hundrede og  årtusinde? 

Svar:  Vi  er  alle  i  samme  båd.  Hver 
eneste  mand,  kvinde,  og  hvert  et 
barn,  som  tilhører  denne  Kirke,  er  en 
del  af  denne  bevægelse.  Hver  en 
mand  og  kvinde  har  et  ansvar,  der  er 
lige  så  vigtigt . . .  som  mit ...  for  at  føre 
dette  værk  frem.  Så  lad  os  se  at  kom- 
me igang.  Smøg  ærmerne  op  og  ar- 
bejd og  udret  det  og  bliv  som  en  by. 


der  ligger  på  en  bakke,  hvis  lys  ikke 
kan  skjules  for  denne  verden.  Jeg  har 
stor  tiltro  til  medlemmerne  i  alminde- 
lighed, og  de  udretter  heltemodige 
ting.  Og  de  bliver  velsignet  for  det. 

»På  vej  frem« 

Ved  slutningen  af  interviewet  bad 
præsident  Hinckley  om  at  få  lov  til  at 
fremhæve  »den  store  værdi,  som  jeg 
tillægger  dem,  som  jeg  arbejder  sam- 
men med  -  mine  rådgivere.  De  Tolv 
Apostles  Kvorum,  Halvfjerdserne, 
Det  Præsiderende  Biskopråd,  områ- 
deautoriteterne -  og  den  store  tillid, 
som  jeg  har  til  dem,  der  tjener  som 
stavspræsidenter,  biskopper  og  lede- 
re i  hjælpeorganisationerne  verden 
over.« 

Til  sidst  sagde  præsident  Hinckley, 


at  han  ønskede  at  se  Kirken,  nu  hvor 
den  er  på  vej  ind  i  det  21.  århundrede, 
bliver  stærkere  og  mere  effektiv  med 
hensyn  til  at  forkynde  om  Frelserens 
guddommelighed . 

»Det  er  vores  opgave  at  blive  ved 
med  at  bevæge  os  fremad«,  under- 
stregede præsident  Hinckley.  »Det, 
som  vi  har  set  førhen,  viser  kun  noget 
bemærkelsesværdigt  og  herligt  om 
fremtiden.  Jeg  tror  ikke,  at  nogen,  der 
lever  i  dag,  kan  fatte,  hvad  den  vil  bli- 
ve til.  Jeg  tror  ikke,  at  vi  virkelig  for- 
står omfanget  af  det,  som  er  ved  at 
ske.  Det  er  virkelig  noget  meget  stort. 
Jo,  det  er  en  vidunderlig  tid  at  være 
her  på!«  □ 

Artikel  tilpasset  efter  Church  News, 
11.  december  1999. 


Ambassadør  siger,  at  lys  er  tegn  på  håb 


Af  Megan  K.  Jones  og  Lee  Davidson 


Spaniens  ambassadør  i  USA,  Anto- 
nio Oyarzabal,  tændte  sammen  med 
ældste  W.  Don  Ladd  fra  De  Halv- 
fjerds julelysene  ved  den  22.  årlige 
Festival  of  Lights  ved  besøgscentret 
ved  templet  i  Washington  D.C.  den 
1.  december  1999.  Diplomater  og 
andre  højtstående  embedsmænd  var 
inviteret  med  til  festivalens  åbning. 

Ambassadører  fra  flere  end  20 
lande  deltog  den  første  aften.  Des- 
uden deltog  internationale  diploma- 
ter, ledere  af  De  Forenede  Staters 
Kongres,  lokale  regeringsrepræsen- 
tanter, forretnings-  og  religiøse  le- 
dere samt  mediefolk.  Oyarzabal  sag- 
de i  sine  kommentarer  til  publikum, 
inden  han  tændte  lysene,  at  ligesom 
betlehemstjernen  giver  »disse  lys  i 
Washington  ved  begyndelsen  af  årtu- 
sindet os  den  tanke,  at  vi  nærmer  os 
en  bedre  verden«.  De  symbolisere,  at 


»der  er  håb  . . .  der  er  noget,  som  er  Over  300  000  gæster  ventes  at  besø- 
værd  at  leve  for.«  Ambassadøren  sag-  ge  tempelområdet  i  løbet  af  den  må- 
de også,  at  han  hver  søndag  morgen  nedlange  festival, 
vågner  op  til  Tabernakelkorets  vidun- 
derlige musik  i  radioen.  »Det  giver  Artiklen  tilpasset  efter 
mig  alletiders  begyndelse  på  min  søn-  Church  News, 
dag«,  sagde  han.  11.  december  1999 


Mens  ældste  W.  Don  Ladd  fra  De  Halvfjerds  ser  til,  tænder  Spaniens  ambassadør  Antonio 
Oyarzabal  julelysene  ved  templet  i  Washington  D.C. 

Det  Aronske  Præstedømmes 
målsætningsprogram  indført 


I  et  brev  af  19  august  1999  sagde  Det  Første  Præsidentskab:  »Det  Aronske 
Præstedømme  hjælper  unge  mænd  med  at  komme  Herren  nærmere  og  bli- 
ve bedre  beredt  til  ansvar  i  familie  og  Kirke.  Ledere  i  præstedømmet  opfor- 
dres til  at  arbejde  tæt  sammen  med  forældrene  for  at  hjælpe  de  unge  mænd 
med  at  forberede  sig  til  at  modtage  Det  Melkisedekske  Præstedømme, 
deres  tempelbegavelse,  til  at  udføre  en  fuldtidsmission  og  til  at  være  far. 


For  at  nå  disse  mål  har  vi  udviklet 
målsætningsprogrammet  for  Det 
Aronske  Præstedømme  til  brug  i  om- 
råder uden  for  USA  og  Canada.  Dette 
program  kan  bruges  i  disse  områder, 
når  områdepræsidentskabet  med 
godkendelse  fra  Kirkens  hovedsæde 
konkluderer,  at  mulighederne  for 
spejdervirksomhed  ikke  findes  eller 
er  uforenelige  med  Kirkens  standar- 
der eller  mål.« 

Det  Aronske  Præstedømmes  mål- 
sætningsprogram gør  det  muligt  for 
unge  mænd  at  sætte  mål,  der  frem- 
mer personlig  vækst,  styrker  vidnes- 
byrd og  forbereder  dem  til  fremtiden. 
Det  hjælper  også  de  unge  mænd  med 
at  udføre  deres  pligter  i  Det  Aronske 
Præstedømme  mere  effektivt,  idet  de 
tjener  andre. 

Kvorumsaktiviteter,  som  planlæg- 
ges af  kvorumsledere  og  -vejledere 
samt  et  medlem  af  biskoprådet,  kan 


hjælpe  de  unge  mænd  med  at  nå  de- 
res målsætninger.  De  kan  også  give 
mulighed  for  at  anvende  de  princip- 
per, der  undervises  i  ved  kvorums- 
møderne  om  søndagen. 
Tre  hæfter  -  et  til  diakoner,  et  til  lære- 
re og  et  til  præster  -  angiver  hoved- 
trækkene i  Det  Aronske  Præstedøm- 
mes målsætningsprogram.  Program- 
met er  på  hvert  niveau  inddelt  i  tre 
målsætningsområder: 

1.  Familieaktiviteter  (syv  mål) 

2.  Kvorumsaktiviteter  (syv  mål) 

3.  Personlige  mål  (tre  mål  fra  hver  af 

følgende  kategorier) 

•  Åndelig  udvikling 

•  Fysisk  udvikling 

•  Uddannelsesmæssig,  personlig 
og  karrieremæssig  udvikling 

•  At  være  en  god  samfundsborger 
samt  social  udvikling 

Forældre  og  ledere  hjælper  de  unge 
mænd  med  at  vælge^  meningsfulde 


personlige  mål  og  godkender  opnåel- 
sen af  målene  ved  at  skrive  sine  initi- 
aler på  rette  sted  i  hæfterne. 

Hæftet  Målsætning  for  Det  Aronske 
Præstedømme:  Retningslinier  for  ledere 
i  præstedømmet  forklarer  forholdet 
mellem  spejderprogrammet  og  Det 
Aronske  Præstedømmes  målsæt- 
ningsprogram, og  det  forklarer  også 
forældrenes,  ledernes  og  kvorum- 
memes  rolle  i  begge  programmer. 

En  ung  mand  kan  kvalificere  sig  til 
et  målsætningscertifikat  ved  at  opfyl- 
de kravene  til  hvert  embede  i  Det 
Aronske  Præstedømme.  Hvis  en  ung 
mand  opfylder  kravene  til  alle  tre 
embeder  i  Det  Aronske  Præstedøm- 
me, modtager  han  certifikatet  Aner- 
kendelse som  medtjener. 

Biskoppen  eller  grenspræsidenten 
kan  præsentere  de  unge  mænd,  deres 
forældre  og  præstedømmelederne  for 
hæfterne  om  målsætning  til  et  præ- 
stedømmemøde,  en  fireside  eller  en 
GUF-aften.  På  det  tidspunkt  bør  alle 
de  unge  mænd  få  et  eksemplar  af  det 
hæfte,  der  hører  til  deres  alder.  Hæf- 
terne kan  fås  på  Kirkens  distributi- 
onscentre (katalognummer  36187 110, 
36188  110  samt  36189 110).  □ 


Mormons  Bog  kan  fås  på  estisk 


Det  Første  Præsidentskab  har  be- 
kendtgjort udgivelsen  af  Mormons 
Bog  på  estisk.  Eksemplarer  heraf  kan 
købes  på  Kirkens  lokale  distributi- 
onscentre eller  bestilles  gennem  war- 
dets  eller  grenens  ledere. 

I  et  brev,  som  bekendtgjorde  udgi- 
velsen af  den  nye  udgave,  motivere- 


de Det  Første  Præsidentskab  med- 
lemmerne til  at  »få  deres  eget  eksem- 
plar af  skrifterne  og  bruge  det  til 
regelmæssigt  studium  -  personligt,  i 
familien  og  til  møder  og  opgaver  i 
Kirken. 

Når  [medlemmerne]  ved  hjælp  af 
bøn  lærer  og  underviser  ud  fra  skrif- 

terne,  vil  deres  vidnesbyrd  vokse, 
deres  viden  vil  øges,  deres  kærlighed 
til  familien  og  andre  vil  blive  større, 
deres  evne  til  at  tjene  andre  vil  vokse, 
og  de  vil  få  større  styrke  til  at  modstå 
fristelser  og  forsvare  sandheden  og 
det  gode.«  □ 


Rapport  om  verdenskongres  om  familier 


Enstemmighed  blandt  deltagere  fra  45  lande 


Af  Sarah  Jane  Weaver 

Resultatet  af  Den  Anden  Verdenskongres  Om  Familier,  som  blev  afholdt  i 
Geneve  i  Schweiz  den  14.-17.  november  1999,  kan  måles  ved  hjælp  af  de 
mange  grupper  fra  hele  verden,  der  mødtes,  drøftede  konstruktive  ideer  og 
blev  styrket  af  hinanden,  sagde  ældste  Bruce  C.  Hafen  fra  De  Halvfjerds. 


»Der  var  så  mange  grupper,  som 
føler  sig  som  et  mindretal  i  deres  eget 
land,  der  kunne  mødes,  se  hinanden, 
blive  styrket,  drøfte  ideer  og  tage 
hjem  og  være  bedre  rustet  til  at  tage 
fat  på  de  problemer,  som  deres  eget 
samfund  og  land  står  overfor«,  sagde 
ældste  Hafen,  som  var  blandt  de 
mange  officielle  repræsentanter  for 
Kirken  ved  konferencen  om  familier, 
der  blev  afholdt  i  FN's  bygning  og 
nærliggende  faciliteter. 

Ved  slutningen  af  Den  Anden  Ver- 
denskongres Om  Familier  opfordrede 
de  1.575  deltagere  -  heriblandt  ældste 
Hafen  og  andre  fremtrædende  med- 
lemmer af  Kirken  -  enstemmigt  »alle 
personer,  familier,  sociale  organisati- 
oner og  regeringer  verden  over  til  at 
respektere  og  holde  den  naturlige  fa- 
milie i  hævd«.  Under  det  sidste  møde 
godkendte  delegerede  fra  45  lande, 
som  repræsenterede  verdens  største 
religioner,  »Geneveerklæringen«  -  et 
tresiders  dokument  som  definerer 
den  »naturlige  familie«  som  »den 
grundlæggende  sociale  enhed«  og 
ægteskabet  som  »en  frivillig  forening 
af  en  mand  og  en  kvinde  i  ægteska- 
bets livslange  pagt«.  Ældste  Hafen 
sagde,  at  erklæringen,  som  er  et  do- 
kument, der  skulle  være  noget,  som 
alle  de  delegerede  til  kongressen  kun- 
ne være  enige  om,  viser,  at  der  er 
mennesker  fra  mange  lande,  som  næ- 
rer »et  fælles  ønske  om  at  styrke  æg- 
teskabet, styrke  forholdet  mellem  for- 


ældre og  børn  og  styrke  familien  som 
samfundets  mest  grundlæggende  en- 
hed«. 

Ældste  Hafen  bemærkede,  at  der 
var  tre  hovedgrupper,  som  deltog  i 
kongressen:  Aktivister  der  håbede  på 
at  fremme  stærkere  familier  på  lokalt, 
nationalt  og  international  niveau;  hu- 
manister, deriblandt  flere  af  BYUs  fa- 
kultetsmedlemmer,  der  fortalte  om 
deres  professionelle  viden,  samt  reli- 
giøse ledere,  som  fokuserede  på  de 
religiøse  og  moralske  sider  af  konfe- 
rencen. Kirkens  deltagelse  i  konferen- 
cen, fremhævede  han,  var  ikke  en  til- 
kendegivelse af,  at  dens  ledere  har  til 
hensigt  at  blive  politisk  aktive  på  et 
stigende  antal  områder.  »Kirken  har 
altid  forbeholdt  sig  retten  til  at  lade 
sig  involvere  i  politiske  anliggender, 
når  Det  Første  Præsidentskab  og  De 
Tolv  Apostle  skønner,  at  vigtige  mo- 
ralske og  religiøse  spørgsmål  står  på 
spil«,  forklarede  han.  »Men  det  fore- 
kommer sjældent«. 

»Overholdelse  af  moralske 
principper  fremmer  det  traditio- 
nelle familieliv« 

Tilbedelse  af  Gud  og  overholdelse 
af  religiøse  forskrifter  ikke  blot  nærer 
åndeligheden,  men  det  øger  også  den 
politiske  stabilitet  og  den  økonomi- 
ske styrke.  Det  er  den  samstemmen- 
de mening  blandt  eksperter,  der  talte 
ved  møderne  under  Den  Anden  Ver- 
denskongres Om  Familier.  De  var  eni- 

ge  om,  at  overholdelse  af  moralske 
principper,  som  findes  i  skrifterne 
hos  verdens  største  religioner  -  de 
kristne,  islamiske  og  jødiske  trosret- 
ninger -  styrker  det  traditionelle  fa- 
milieliv og  dermed  samfundet. 

De  var  også  enige  om,  at  forskellige 
former  for  praksis,  der  traditionelt 
foragtes  som  umoralsk,  har  modsat 
virkning  i  reelle  og  målelige  økono- 
miske og  politiske  henseender.  »Folk 
er  langsomt  ved  at  indse,  at  der  ikke 
er  andet,  som  fungerer«,  sagde  Pa- 
trick Fagan,  William  FitzGerald-sti- 
pendiat  i  Family  and  Culture  Issues 
ved  Heritage  Foundation.  »Vi  har 
foretaget  mange  store  sociale  eksperi- 
menter, brugt  milliarder  af  dollars  og 
tingene  bliver  bare  værre.  Manden  på 
gaden  siger  med  sund  fornuft:  ,Det  er 
da  klart.'«  Bortset  fra  kriminalitet, 
narkotika  og  vold  -  som  ingen  demo- 
kratiske politiske  vælgere  støtter  - 
har  de  moralske  og  etiske  udfordrin- 
ger, som  præsenteres  ved  stigende  ac- 
cept af  fordrejede  eller  omdefinerede 
mandlige  og  kvindelige  roller,  opfor- 
dring til  seksuel  promiskuitet  og 
fremme  af  børnebegrænsning,  lang- 
sigtede økonomiske  og  sociale  konse- 
kvenser. 

Hjemmet  er  det  bedste  sted  til  at 
lære  ærlighed,  hårdt  arbejde  og 
loyalitet 

Hjemmet  er  det  bedste  sted  at  lære 
værdier,  der  er  afgørende  for  et  stærkt 
samfund  -  ærlighed,  hårdt  arbejde, 
loyalitet  og  opofrelse,  sagde  Mary  El- 
len W.  Smoot,  præsidentinde  for  Kir- 
kens Hjælpeforening,  til  Den  Anden 
Verdenskongres  Om  Familier.  »Når  vi 


forener  vores  indsats  for  at  udvikle 
stærke  familier,  vil  vi  styrke  vores 
samfund  og  vores  land«,  tilføjede 
hun,  idet  hun  talte  til  omkring  1000 
delegerede.  Søster  Smoot  kom  der- 
næst med  flere  forslag  til  at  styrke  fa- 
milierne: 

•  Vogt  jer  imod  og  modsæt  jer  lov- 
givning, som  undergraver  famili- 
ens fundament. 

•  Undervis  i  de  varige  værdier,  som 
danner  familiens  fundament. 

•  Gennemgå  sit  liv  for  at  være  sikker 
på,  at  vi  gør  alt,  hvad  der  er  muligt 
for  at  styrke  vores  egen  familie. 
»Ægteskab  og  børneopdragelse  er 

ikke  blot  begyndelsen  til  stærke  fami- 
lier, det  er  nøglen  til  at  holde  vore  lan- 
de vitale  og  stærke«,  fremhævede  sø- 
ster Smoot.  »Mine  venner  og  medde- 
legerede,  vi  må  have  håb  for  den 
verden,  som  vi  lever  i.  Dette  håb  kan 
findes  i  familier,  hvor  mermeskenes 
hjerte  kan  støttes  og  udvikles.« 

Forældre  skal  være  eksempler  på 
værdier,  undervise  og  bruge  deres 
indflydelse 

Forældre  er  »vogtere  af  kilder«, 
sagde  Margaret  D.  Nadault,  præsi- 
dentinde  for  Unge  Piger,  til  de  dele- 
gerede fra  Den  Anden  Verdenskon- 
gres Om  Familier.  Fra  talerstolen  i 
FN's  bygning  fortalte  søster  Nadault 
en  historie,  som  Peter  Marshall  en- 
gang har  fortalt  om  »vogteren  af  kil- 
der« oven  for  en  by,  der  lå  ved  foden 
af  en  bjergkæde.  Vogteren  holdt  alle 
kilderne  rene,  som  frembragte  vand 
til  byen  nedenfor.  Men  byrådet  syn- 
tes, at  vogterens  løn  var  unødvendig 
og  besluttede  sig  for  at  skille  sig  af 
med  ham  og  bare  bygge  et  vandreser- 
voir oven  for  byen.  Men  det  varede 
ikke  længe,  før  vandet  ikke  længere 
var  rent.  Det  var  stillestående  og  fuldt 
af  sygdomme,  som  kom  ind  i  alle  by- 
ens hjem.  »Kildens  udspring,  som  jeg 
taler  om,  er  verdens  familier«,  forkla- 
rede søster  Nadault.  Derefter  kom 
hun  med  tre  forslag  til,  hvordan  man 


kan  vogte  kilderne: 

•  Vi  må  undervise  i  og  være  et  møn- 
ster for  traditionelle  familieværdi- 
er. 

•  Vi  må  undervise  i  og  være  et  møn- 
ster for  moralske  værdier. 

•  Brug  jeres  indflydelse. 

»Hvis  kildernes  vogtere  forlader 
deres  post  eller  ikke  er  trofasfe  i  deres 
ansvar«,  sagde  hun,  »er  fremtidsud- 
sigterne for  denne  verden  virkelig  tri- 
ste. Hvor  stor  vil  jeres  indflydelse 
være,  og  hvor  langt  vil  den  række? 
Det  bestemmer  I.  Det  er  op  til  jer.« 

Mange  ansatte  fra  BYU  deler  deres 
synspunkter  i  Geneve 

Et  stort  antal  ansatte  på  BYU  deltog 
i  Den  Anden  Verdenskongres  Om  Fa- 
milier i  Geneve  i  Schweiz.  Følgende 
er  citater  fra  deres  foredrag  om  fami- 
lieanliggender, som  blev  holdt  under 
konferencen: 

Kathleen  S.  Bahr,  professor  i  ægte- 
skab, familie-  og  personlig  udvikling: 
»Hjemkundskabens  styrke  ligger  i 
dens  mulighed  for  at  lære  os  at  være 
moralske  mennesker  og  elske  og  tage 
os  af  hinanden.  Dette  perspektiv  er 


grundfæstet  i  en  åndelig  og  ikke  en 
økonomisk  eller  politisk  tradition.« 

Kathryn  Balmforth,  leder  af  World 
Family  Policy  Center:  »Hvad  kan  re- 
sten af  os  gøre,  som  ikke  har  en  stil- 
ling i  De  Forenede  Nationer?  For  det 
første  kan  vi  se  grundigt  på  vores 
egen  familie.  Der  findes  intet  stærke- 
re argument  for  det  synspunkt,  som 
taler  for  familien,  end  de  vidunderli- 
ge, unge  mennesker,  der  kommer  fra 
stærke  familier  -  unge  mennesker  der 
ikke  lider  af  de  sygdomme,  der  spre- 
des som  resultat  af  familiens  sam- 
menbrud.« 

David  C.  Dollahite,  lektor  i  School 
of  Family  Life:  »På  grund  af  de  man- 
ge samfundsmæssige  problemer,  som 
stammer  fra  fædres  forsømmelse  og 
fædres  misbrug,  mener  jeg,  at  lande- 
nes ledere  bør  beskytte  religiøse  sam- 
funds muligheder  for  at  tilbede  frit  og 
fædres  muligheder  for  at  videregive 
religiøse  værdier  til  deres  børn.  Dette 
vil  styrke  familier  og  gavne  børnene.« 

James  M,  Harper,  leder  af  School  of 
Family  Life:  »De  naturlige  familier  er 
familier  bestående  af  generationer.  Vi 
må  aldrig  tillade  nye  definitioner  af 


Ældste  Bruce  C.  Hafenfra  De  Halvfjerds  (midt  for)  deltager  sammen  med  andre  i  Den  Anden 
Verdenskongres  Om  Familier  i  Geneve  i  Schweiz. 

familien  at  nedvurdere  denne  afgø- 
rende egenskab.  De,  der  søger  at  æn- 
dre det,  som  familien  har  været,  igno- 
rerer det  aspekt,  at  familierne  består 
af  mange  generationer.« 

Craig  H.  Hart,  professor  i  og  leder 
af  ægteskabs-,  familie-  og  person- 
lig udvikling.  »God  forældreomsorg 
er  svært,  men  tilfredsstillende  arbej- 
de .. .  Det,  som  forældre  lærer  deres 
børn  ved  forskrift  og  eksempel  om 
moralske  og  religiøse  værdier,  hjæl- 
per dem  med  at  træffe  kloge  valg, 
selv  når  de  påvirkes  af  biologiske 
drifter  eller  gruppepres,  som  forsøger 
at  få  dem  til  at  gøre  noget  andet.« 


Terrance  Olsen,  professor  ved 
School  of  Family  Life:  »Stabilitet  i  æg- 
teskabet, den  næste  generations  triv- 
sel, destruktive  familiemønstre  samt 
forhindring  af  familieopløsning  er 
alle  ting,  der  er  grund  til  at  bekymre 
sig  om  i  enhver  regering,  [som  søger] 
at  opretholde  et  samfund  af  høj  kvali- 
tet. Jo  mindre  familievenlig  den  of- 
fentlige politik  er,  desto  større  sand- 
synlighed er  der  for,  at  den  politik  i 
sidste  ende  vil  blive  ødelæggende  for 
individets  bedste  interesser.« 

Richard  G.  Wilkins,  direktør  for 
World  Family  Policy  Center  og  med- 
f ormand  for  Den  Anden  Verdenskon- 


gres Om  Familier:  »Den  grundlæg- 
gende sandhed  at  den  naturlige 
familie  er  samfundets  grundlæggen- 
de enhed  ...  strækker  sig  ud  over 
de  monoteistiske  kristne,  islamiske 
og  jødiske  religioner.  Den  klassiske 
taoistiske  skrift,  Chuang  Tzu,  forkla- 
rer, at  familiebånd  er  grundlaget  for 
ethvert  stabilt  samfund,  for  ,når  folk 
føres  sammen  af  Himlen  ...  og  der 
opstår  problemer,  holder  de  sam- 
men.'« □ 

Artikler  om  Den  Anden  Verdenskongres 
Om  Familier  er  tilpasset  efter 
Church  News,  27.  november  1999 


Medlemmer  rådes  til  at  blive 
i  deres  hjemland 


Det  Første  Præsidentskab  har  ud- 
sendt et  brev  dateret  den  1.  december 
1999  adresseret  til  generalautoriteter, 
halvfjerds-områdeautoriteter  og  an- 
dre præstedømmeledere  vedrørende 
immigration  til  USA.  Følgende  er  bre- 
vets indhold: 

»Herren  har  i  vor  tid  fundet  det 
passende  at  tilvejebringe  evangeliets 
velsignelser,  herunder  et  større  antal 
templer,  i  mange  dele  af  verden.  Der- 
for ønsker  vi  at  gentage  det  gamle  råd 


til  medlemmerne  af  Kirken  om  at  bli- 
ve i  deres  hjemland  og  ikke  immigre- 
re til  De  Forenede  Stater. 

Erfaringen  har  vist,  at  de,  der  flyt- 
ter til  De  Forende  Stater,  ofte  møder 
sproglige,  kulturelle  og  økonomiske 
udfordringer,  som  resulterer  i  skuffel- 
ser samt  personlige  og  familiemæssi- 
ge problemer. 

Når  medlemmerne  verden  over  bli- 
ver i  deres  hjemland  og  arbejder  på  at 
opbygge  Kirken  i  deres  fædreland,  vil 


der  komme  store  velsignelser  til  dem 
personligt  og  til  Kirken  som  helhed. 
Stave  og  ward  verden  over  vil  blive 
styrket  og  gøre  det  muligt  at  dele 
evangeliets  velsignelser  med  et  end- 
nu større  antal  af  vor  himmelske  Fa- 
ders børn. 

Vi  er  overbevist  om,  at  medlem- 
merne af  Kirken  i  hele  verden  vil  bli- 
ve velsignet,  når  de  giver  agt  på  dette 
råd  og  arbejder  for  at  styrke  deres  lo- 
kale kirkeenhed  og  samfund.  □ 


Tabernakelkoret  har  fået  ny  dirigent 


Det  Første  Præsidentskab  har  be- 
kendtgjort udnævnelsen  af  Craig  D. 
Jessop  som  musikalsk  leder  af  Mor- 
montabernakelkoret.  Bror  Jessop 
overtager  ledelsen  af  koret,  efter  at 
Jerold  D.  Ottley  gik  af  på  pension  den 
3.  december  1999. 

Som  den  musikalske  leder  vil  bror 
Jessop  lede  det  verdensberømte  kor. 
Sammen  med  sine  assisterende  lede- 
re, Mack  Wilberg  og  Barlow  Bradford, 


.r* 


Craig  D.  Jessop 


vil  han  også  have  ansvaret  for  Temple 
Square  Chorale,  Tabernakelkorets 
aspirantkor  og  det  nyligt  genoprette- 
de Orchestra  at  Temple  Square. 

Bror  Jessop  har  tjent  som  assiste- 
rende leder  af  Tabernakelkoret  siden 
1995.  Forud  for  sit  arbejde  med  koret 
har  han  et  væld  af  musikalsk  erfaring 
både  professionelt  og  akademisk.  □ 
Artiklen  tilpasset  efter  Church 
News,  11.  december  1999. 

NYT  OM  TEMPLERNE 


I  november  1999  blev  et  nyt  tempel 
indviet  i  Billings  i  Montana,  og  de  før- 
ste spadestik  blev  taget  til  templerne  i 
Winter  Quarters  og  Perth  i  Australi- 
en. Den  30.  november  1999  havde  Kir- 
ken 66  fungerende  templer,  43  temp- 
ler under  opførelse  og  6  bekendtgjor- 
te templer,  hvortil  det  første  spadestik 
endnu  ikke  er  taget  -  i  alt  115  templer. 

Templer  i  Billings  i  Montana 
indviet 

»Velsign  dem,  der  har  arbejdet  så 
længe  og  flittigt  trods  modgang  for  at 
få  de  nødvendige  tilladelser  til  at  op- 
føre dette  hellige  tempel«,  sagde  præ- 
sident Gordon  B.  Hinckley  i  sin  indvi- 
elsesbøn  for  templet  i  Billings  i 
Montana.  »Må  det  opnå  en  positiv  ac- 
cept nu,  som  vil  holde  ved,  ja,  endda 
taknemmelighed  for  dets  tilstedevæ- 
relse. Vi  beder  til,  at  dette  område,  ja, 

o 

hele  denne  by,  vil  mærke  den  And, 
som  udgår  fra  denne  hellige  byg- 
ning.« 

Præsident  Thomas  S.  Monson,  før- 
sterådgiver i  Det  Første  Præsident- 
skab, ældste  Joseph  B.  Wirthlin  fra  De 
Tolv  Apostles  Kvorum  og  ældste 
Yushihiko  Kikuchi  fra  De  Halvfjerds, 
som  er  førsterådgiver  i  det  centrale 
nordamerikanske  områdepræsident- 
skab, var  i  følge  med  præsident  Hinc- 
kley under  otte  indvielsessessioner. 


Templet  i  Billings  i  Montana  står  som  lysende  kontrast  til  de  omkringliggende  klipper. 


der  blev  afholdt  den.  20.-21.  novem- 
ber. Flere  end  12  000  medlemmer  del- 
tog i  indvielsessessionerne,  og  om- 
kring 68  450  mennesker  kom  til  åbent 
hus  i  templet. 

Templet  i  Billings  i  Montana  er  på 
3140  kvadratmeter  og  har  et  cafeteria, 
vaskeri,  brudeværelse,  mødesal  og 
udlejning  af  tempeltøj. 

»Vores  hjerte  er  fyldt  af  taknemme- 
lighed«, sagde  præsident  Hinckley  i 
sin  indvielsesbøn.  »Du  har  tilsmilt  os 
med  nåde.  Du  har  øget  vore  velsig- 
nelser.« 

Første  spadestik  på  tempelgrunde 

Lokale  ledere  i  samfundet  sluttede 
sig  til  flere  end  700  medlemmer  af 
Kirken  den  20.  november  1999  for  at 
tage  første  spadestik  til  templet  i 


Perth  i  Australien.  Ældste  Kenneth 
Johnson,  førsterådgiver  i  områdepræ- 
sidentskabet for  Australien  og  New 
Zealand,  præsiderede  ved  indvielsen. 
Templet  i  Perth  vil  blive  det  templet, 
der  ligger  længst  væk  fra  Salt  Lake 
City 

Det  første  spadestik  til  templet  i 
Winter  Quarters  blev  taget  den  28.  no- 
vember 1999  på  jord,  der  blev  helliget 
for  over  150  siden  af  de  sidste  dages 
helliges  pionerers  tro,  ofre  og  død, 
da  de  var  på  vej  til  Salt  Lake-dalen. 
Ældste  Hugh  W.  Pinnock  fra  De 
Halvfjerds,  præsident  for  det  centrale 
nordamerikanske  område,  præside- 
rede ved  ceremonien.  Det  nye  tempel 
vil  komme  til  at  ligge  ved  siden  af  en 
kirkegård  for  pionerer,  som  ejes  af 
Kirken.  □ 


Primarybørn  deltager  i  indvielsen  af  tempelgrunden  til  templet  i 
Perth  i  Australien. 


Ældste  Hugh  W.  Pinnock  taler  til  en  forsamling  på  3500  mennesker 
ved  det  første  spadestik  til  templet  i  Winter  Quarters. 

Kviltede  tæpper  hober  sig  op  til 
sårede  flygtninge  i  Kosovo 


Af  Sarah  Jane  Weaver 


Efter  at  Kirkens  medlemmer  reagerede  på  opfordringen  til  at  lave  og  skæn- 
ke kviltede  tæpper  for  at  hjælpe  flygtninge  i  Kosovo,  rejste  Hjælpeforenin- 
gens præsidentinde,  Mary  Ellen  Smoot  den  11.-12.  november  1999  rundt  i 
dette  krigshærgede  land  og  afleverede  nogle  få  af  de  håndlavede  gaver  til 
nogle  af  de  mennesker,  som  har  mest  brug  for  dem. 


Hun  mødte  en  mor  med  fire  små 
drenge  og  to  piger  i  teenagealderen. 
De  boede  i  et  telt  og  fik  varme  fra  en 
ovn.  Hun  holdt  et  barn  på  tre  måne- 
der, hvis  far  var  blevet  dræbt  i  krigen. 
Hun  talte  med  en  kvinde,  der  var  så 
foruroliget  over  udsigten  til  at  skulle 
gå  vinteren  i  møde  uden  en  mand  el- 
ler et  hjem,  at  hun  aldrig  smilede. 
Hun  så  en  familie,  som  selv  havde 
meget  lidt,  men  som  tilbød  fremmede 
brød.  Og  hun  lagde  kviltede  tæpper 
omkring  dem  alle.  Flygtningene  var 


flygtet  fra  deres  hjem  uden  nogen 
ting  for  kun  at  vende  tilbage  og  finde 
deres  ejendom  i  ruiner.  De  kviltede 
tæpper  gav  dem  mere  end  varme, 
sagde  søster  Smoot.  De  bragte  dem 
glæde  og  håb.  »Jeg  kan  ikke  beskrive, 
hvor  taknemmelige  de  var  for  det, 
som  vi  gjorde«,  sagde  hun.  »Det  var 
en  meget  lærerig  oplevelse.« 

Søster  Smoot  gav  en  lille  pige  en 
frakke,  som  var  doneret  fra  Kirkens 
nødhjælpscenter.  »Den  lille  frakke 
passede  hende«,  sagde  søster  Smoot. 


En  familie  i  Kosovo  modtager  med  glæde 
kviltede  tæpper,  der  er  lavet  af  medlemmer  af 
Kirken  til  hjælpearbejde  verden  over. 


Mary  Ellen  Smoot,  præsidentindefor  Hjælpeforeningen,  taler  med  en  kvinde  i  Kosovo. 


»Den  lille  pige  knugede  den  til  sig.« 

Søster  Smoot  sagde,  at  hun  hørte 
utallige  historier  om  den  glæde,  som 
de  af  Kirkens  medlemmer  har  ople- 
vet, der  har  lavet  disse  kviltede  tæp- 
per. Det  er  »virkelig  ydmygende«,  til- 
føjede hun,  at  være  vidne  til  den  glæ- 
de, som  de  kviltede  tæpper  bringer 
dem,  der  har  behov  for  dem.  Dette 
projekt,  sagde  hun,  har  tændt  en  be- 
gejstring for  tjeneste  i  Hjælpeforenin- 
gen. Efter  at  have  set  over  100  000 
håndlavede  kviltede  tæpper  med  de- 
res bidrag  af  materialer  og  arbejds- 
kraft håber  søster  Smoot,  at  medlem- 
mer, som  var  så  villige  til  at  hjælpe 
flygtninge  i  det  fjerne  Kosovo,  også 
vil  se  til  deres  familie,  ward,  nabolag 
og  samfund  efter  muligheder  for  at 
tjene.  □ 

Artiklen  tilpasset  efter 

Church  News,  27.  november  1999 

;<Gør  det  af  et  glad  hjerte«, 
råder  præsident  Hinckley 


I  november  1999  modtog  præsident  Gordon  B.  Hinckley  prisen  »Communi- 
cator  of  the  Year  Award«  på  regionalt  plan  og  talte  til  næsten  20  000  tilhørere 
i  BUYs  Marriott  Center. 


Den  17.  november  blev  præsident 
Gordon  B.  Hinckley  æret  som 
»Communicator  of  the  Year«  af  to 
professionelle  public  realtions-orga- 
nisationer, hvor  han  sagde,  at  kom- 
munikation ikke  er  så  svært,  som 
nogle  tror.  »Vi  er  nok  alle  interesseret 
i  kommunikation«,  sagde  han  tanke- 
fuldt i  sine  kommentarer  efter  at  have 
modtaget  prisen.  Han  sagde,  at  han 
bliver  forbløffet,  når  han  hører,  at 
mand  og  hustru  siger,  at  de  ikke  kan 
kommunikere  med  hinanden.  »Jeg 
antager,  at  de  kommunikerede,  inden 
de  blev  gift«,  sagde  han  spøgefuldt, 
hvorefter  han  tilføjede,  at  når  alt  kom- 
mer til  alt,  er  kommunikation  hver- 
ken mere  eller  mindre  end  at  tale  og 
give  udtryk  for  bekymringer,  interes- 
ser og  ønsker. 

Den  30.  november  talte  præsident 
Hinckley  til  studerende  ved  et  møde 
på  BYU.  »Bliv  aldrig  et  svagt  led  i  je- 
res families  generationers  kæde«,  bad 
han  de  studerende.  »Gør  det,  som  1 
bliver  bedt  om,  og  gør  det  af  et  glad 
hjerte.  1  skal  ikke  bekymre  jeg  om  je- 
res embede  eller  stilling  i  Kirken. 
Gøre  blot  det,  som  jeres  kaldelse  kræ- 
ver, og  gør  det  med  glæde«. 

Præsident  Hinckley  havde  ved  mø- 
det følge  af  sin  hustru  Marjorie.  Æld- 
ste Henry  B.  Eyring  fra  De  Tolv 
Apostles  Kvorum,  som  også  tjener 
som  Kirkens  kommissær  for  uddan- 
nelse, var  ligeledes  til  stede  sammen 
med  sin  hustru  Kathleen,  og  ligeledes 
ældste  Merrill  J.  Bateman  fra  De 
Halvfjerds'  Kvorum  og  rektor  på 
BYU  samt  hans  hustru  Marilyn. 

»Jeg  har  levet  i  90  år  i  dette  århund- 
rede«, sagde  præsident  Hinckley  til 


sine  tilhørere.  »Når  jeg  tænker  på  de 
underværker,  der  er  kommet  frem  i 
mit  liv  -  mere  end  i  resten  af  menne- 
skehedens historie  -  føler  jeg  ærbø- 
dighed og  taknemmelighed«.  Han 
nævnte  biler,  fly,  computere,  telefax- 
maskiner, e-mail,  Internettet  og  anti- 
biotika blandt  de  mirakuløse  opfin- 
delser i  dette  århundrede.  »Og  som 
kronen  på  alt  dette  er  der  genoprettel- 
sen af  Jesu  Kristi  rene  evangelium.  1 
og  jeg  er  en  del  af  denne  store  sags  og 
dette  store  riges  mirakel  og  under, 
som  fejer  hen  over  jorden  og  velsig- 


ner folk  i  deres  tilværelse,  hvorend 
det  når  frem  . . .  Ingen  generation,  som 
har  vandret  på  jorden,  har  nogen  sin- 
de været  så  heldigt  stillet,  som  1  er.« 
Præsident  Hinckley  talte  også  om 
dem,  der  nogle  gange  stræber  efter  at 
opnå  et  embede  i  Kirken.  »Dette  er 
uheldigt«,  sagde  han.  »Det  bliver  sel- 
ve årsagen  til,  at  de  ikke  bør  tilstilles 
noget  sådant  embede  . . .  Det  betyder 
ikke  noget,  hvor  vi  tjener,  men  hvor- 
dan vi  tjener.  Er  der  glæde  i  vores 
hjerte  og  glæde  i  vores  liv,  når  vi  prø- 
ver at  velsigne  andre?«  □ 

Artikel  tilpasset  efter 

Church  News,  27.  november  1999 

og  4.  december  1999 


Præsident  Hinckley  opfordrer  under  et  møde  på  BYU  den  30.  november  1999  studerende  til  at 
være  trofaste,  oprigtige  og  loyale. 

Yderligere  ideer  til  fællestid  i  april  2000 


Følgende  er  yderligere  ideer  til  fællestid, 
som  Primarys  ledere  kan  bruge  sammen 
med  de  ideer  til  fællestid,  der  er  trykt  i 
Liahona,  april  2000.  Vedrørende  lektion, 
instruktioner  og  aktiviteten,  der  hører  til 
disse  ideer,  henvises  til  »Husk  altid  på 
Jesus  Kristus«  på  side  12  og  13  i  Lille 
Liahona. 

1.  Vis  et  billede  af  den  sidste  nad- 
ver og  bed  børnene  om  at  fortælle, 
hvad  de  ved  om  den.  Få  dem  til  at  slå 
op  på  Luk  22:19  og  læse  verset  sam- 
men. Bed  dem  om  ikke  at  lukke  skrif- 
terne, men  at  se  efter  ordene  i  »Nad- 
veren« {Lille  Liahona,  apr.  2000,  s.  11), 
som  er  magen  til  ordene  i  skrifterne, 
mens  musiklederen  synger  den.  Få 
musiklederen  til  at  synge  de  sidste  to 
fraser,  mens  børnene  finder  ordene. 
Få  dernæst  børnene  til  at  synge  de 
sidste  to  fraser  igen.  Gør  opmærksom 
på,  at  der  i  anden  frase  er  en  pause  i 
sangen,  selv  om  klaveret  fortsætter 
med  at  spille,  og  melodien  går  opad. 
Sig  at  der  er  noget  særligt,  som  vi  kan 
gøre,  mens  vi  har  pause:  Vi  kan  tænke 
på  ting,  som  vi  kan  huske  om  Frelse- 
ren. Spørg  dem,  hvad  de  ser  for  sig, 
når  de  husker  på  ham.  Få  dem  til  at 
synge  de  sidste  to  fraser  igen,  hvor  de 
denne  gang  ser  Jesus  for  sig  i  tanker- 
ne, når  de  har  pause.  Sig  til  dem,  at  de 
kan  se  ham  for  sig,  hver  gang  de  tager 
nadveren.  Når  vi  bliver  døbt,  lover  vi 
at  huske  Jesus  og  holde  hans  befalin- 
ger. Han  vidste,  at  vi  ville  få  brug  for 
hjælp  til  at  holde  dette  løfte,  og  det 
hjælper  nadveren  os  med  at  gøre.  På 
samme  måde  som  de  sidste  to  fraser  i 
»Nadveren«  gentager  disse  vigtige 


ord,  gentog  Jesus  sine  belæringer  om 
nadveren.  Del  børnene  op  i  tre  grup- 
per. Giv  hver  gruppe  et  af  følgende 
sæt  henvisninger,  og  få  dem  til  at  fin- 
de dem  i  disse  skriftsteder,  hvornår, 
hvor  og  til  hvem  Frelseren  gentog 
sine  belæringer  om  nadveren.  Få  der- 
efter hver  gruppe  til  at  aflægge  rap- 
port. Skriftsteder:  (1)  Matt  26:26-30; 
Mark  14:22-26;  Luk  22:17-20;  (2)  3 
Nephi  18:1-4,  8-9;  20:3-9;  26:13;  L&P 
20:75-79;  27:1-2.  Tal  om  hvad  de  har 
lært.  Få  musiklederen  til  at  synge  de 
første  to  fraser  af  »Nadveren«,  og  få 
børnene  til  at  synge  med  på  de  sidste 
to  fraser.  Få  musiklederen  til  at  afslut- 
te undervisningen  i  sangen,  og  bed 
børnene  om  at  synge  den  til  deres  fa- 
milieaften. Hjælp  børnene  med  at 
lære  Luk  22:19  udenad,  og  slut  af  med 
dit  vidnesbyrd  om,  hvordan  nadve- 
ren hjælper  dig,  når  du  husker  på 
Jesus. 

2.  Få  børnene  til  at  lave  et  stort 
vægmaleri,  som  viser  de  tre  gange, 
hvor  Jesus  Kristus  underviste  om 
nadveren  (se  nummer  1  herover),  og 
hæng  det  op  i  primarylokalet  i  resten 
af  måneden.  Ellers  kan  børnene  lave 
en  tegning  hver  og  sætte  dem  sam- 
men. Mens  børnene  tegner,  kan  I  få 
dem  til  at  synge  sange  eller  salmer, 
som  hjælper  dem  med  at  huske  på  Je- 
sus. Børnene  kan  også  lave  en  teg- 
ning, som  de  kan  bruge  til  deres  fami- 
lieaften. 

3.  Vis  et  billede  af  den  sidste  nadve- 
ren. Forklar  at  da  Jesus  og  hans  di- 
sciple var  færdige  med  at  spise  og 
havde  taget  nadveren,  sang  de  en  sal- 
me. At  synge  er  en  betydningsfuld 

måde,  hvorpå  vi  kan  vise  vores  kær- 
lighed til  og  huske  vor  himmelske  Fa- 
der og  hans  Søn  Jesus  Kristus.  Syng 
nogle  sange  og  salmer  om  Jesus.  For- 
klar at  disse  sange  er  digte,  der  er  sat 
til  musik.  Bed  børnene  om  selv  af 
skrive  et  vers  om  deres  følelser  for 
Frelseren.  Børnene  kan  illustrere  de- 
res digte  med  billeder  eller  med  møn- 
stre i  kanten  af  deres  papir.  Disse  kan 
hænges  op  i  primarylokalet  eller  gi- 
ves til  biskoppen  som  en  gave  fra 
børnene. 

4.  Til  mindre  børn:  Vis  et  billede  af 
den  sidste  nadver.  Lad  børnene  finde 
Jesus  Kristus.  Tal  om  hvem  de  andre 
mænd  på  billedet  er,  og  hvad  de  la- 
ver. Forklar  at  Jesus  vidste,  at  han 
skulle  dø,  og  at  han  ønskede,  at  hans 
venner  skulle  huske  ham,  gøre  de 
ting,  som  han  havde  lært  dem  og  hu- 
ske på  de  løfter,  som  de  indgik,  da  de 
blev  døbt;  og  derfor  gav  han  dem 
nadveren.  Hjælp  børnene  med  at  for- 
stå, at  nadveren  er  en  hellig  ordinan- 
ce.  Forklar,  at  vi  tager  nadveren  for  at 
vise,  at  vi  husker  Jesus  og  ønsker  at 
gøre  de  ting,  som  han  har  lært  os. 
Nadveren  hjælper  os  med  at  huske 
ham  og  hans  kærlighed  til  os.  Bed 
børnene  om  at  fortælle,  hvad  de  kan 
huske  om  Frelseren.  Sig,  at  de  kan 
tænke  over  disse  ting,  når  nadveren 
bliver  omdelt. 

5.  Se  »Den  levende  Kristus  -  Apost- 
lenes vidnesbyrd«  Liahona,  april  2000, 
s.  2-3;  »Jesus  Kristus:  Vores  Mester 
og  meget  mere«,  Liahona,  april  2000, 
s.  4-19;  »Husk  altid  på  Jesus  Kristus«, 
Lille  Liahona,  apr.  2000,  s.  4-5  for  yder- 
ligere hjælp.  □ 


